Aslak (født 8. april 2000) fra Frederiksberg og Theodor fra Odense (født 21. marts 1999) dannede bandet efter at have gået på Ollerup Efterskole på Sydfyn fra 2015 til 2016. Gruppen udgav i september 2017 debut-ep'en Drengepop, der fulgte op på tre uofficielle mixtapes udgivet på Soundcloud i løbet af 2016. I 2018 udgav de ep'en Sommerkys, og i 2019 udgav de albummerne Legebørn og Hjertebank. I 2017 spillede Barselona på Rising-scenen på Roskilde Festival, og i 2019 vendte de tilbage for at optræde på Avalon-scenen. De har desuden optrådt på blandt andre Heartland Festival, Smukfest og SPOT Festival.